Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 207 , 03/09/2003 s. 0010 - 0012



Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2003/C 207/04) Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) SMM (x) Asiakirjan kansallinen numero: 77 1. Jäsenvaltion toimivaltainen viranomainen Nimi: Subdirección General de Sistemas de Calidad Diferenciada - Dirección General de Alimentación - Secretaría General de Agricultura y Alimentación del Ministerio de Agricultura, Pesca y Alimentación. - Espanja Osoite: Paseo de la Infanta Isabel, 1, E-28014 Madrid Puhelin (34) 913 47 53 94 Faksi (34) 913 47 54 10 2. Hakijaryhmittymä 2.1 Nimi: Comité interprofesional "Carne de vacuno del País Vasco o Euskal Okela" 2.2 Osoite: Torre Muntsaratz, Bo Muntsaratz, 17-A, E-48220 Abadiño (Bizkaia) Puhelin (34) 946 03 03 30 Faksi (34) 946 06 39 53 2.3 Kokoonpano: Tuottaja/jalostaja (x) muu ( ) 3. Tuotelaji: carne fresca de vacuno. Luokka 1.1 4. Tavaraerittely (tiivistelmä 4 artiklan 2 kohdan edellytyksistä) 4.1 Tuotteen nimi: "Carne de Vacuno del País Vasco o Euskal Okela" 4.2 Kuvaus: Pirenaica-, Limousin-, Pardo alpina- ja Blonda-rotujen eläimistä sekä niiden risteytyksistä peräisin oleva tuore naudanliha. Hallitsevana on Pirenaica-rotu ja sen risteytykset, joiden osuus on viime vuosina ollut vähintään 40 prosenttia merkinnällä suojatuista eläimistä. Eläinten on oltava Baskimaan itsehallintoalueella syntyneitä, kasvatettuja ja teurastettuja. Niiden ominaisuudet ovat suojatussa merkinnässä määritellyn lihatyypin mukaisesti seuraavat: - "Txahala" - sonni- tai lehmävasikka: 8-20 kuukauden ikäisten eläinten liha. Urospuolisten eläinten paino on vähintään 210 kilogrammaa ja naaraspuolisten eläinten 160 kilogrammaa. Lihakkuus: eurooppalaisen luokituksen luokkien S, E, U, ja R mukainen. Rasvaisuus: vähintään voimassa olevan laatuluokituksen luokan 2 mukainen. Lihan väri: 2-3,5 (vaaleanpunaisesta punaiseen). - "Zaharra" - täysikasvuinen nauta: 21-84 kuukauden ikäisten eläinten liha. Paino vähintään 275 kilogrammaa. Lihakkuus: eurooppalaisen luokituksen luokkien S, E, U, R ja O mukainen. Rasvaisuus: vähintään voimassa olevan laatuluokituksen luokan 3 mukainen. Lihan väri: 3,5-5 (punaisesta tummanpunaiseen). - "Idia" - härkä: 21-59 kuukauden ikäisten kastroitujen urospuolisten eläinten liha. Paino vähintään 275 kilogrammaa. Lihakkuus: eurooppalaisen luokituksen luokkien S, E, U, R ja O mukainen. Rasvaisuus: vähintään voimassa olevan laatuluokituksen luokan 3 mukainen. Lihan väri: 2,5-4. Lisäksi kaikkia ruhoja koskevat määräykset: Longissimus dorsi -lihaksen pH-arvo 24 tuntia teurastuksen jälkeen saa olla enintään 6,0. Ruhojen ja ruhonosien raakakypsytysaika on seitsemän vuorokautta. 4.3 Maantieteellinen alue: Maantieteellisellä merkinnällä suojatun nimityksen tuotantoalue on koko Baskimaan itsehallintoalue, johon kuuluvat Gipuzkoan, Bizkaian ja Alavan maakunnat. 4.4 Alkuperätodisteet: Liha on peräisin eläimistä, jotka ovat syntyneet ja jotka on kasvatettu Euskal Okela -rekisteriin merkityillä ja Fundación Kalitatea Fundazioan valvomilla tiloilla. Eläimet teurastetaan Baskimaan itsehallintoalueella sijaitsevissa Euskal Okela -rekisteriin merkityissä teurastamoissa. Luokitellut ja hyväksytyt ruhot varustetaan tunnisteilla. Menettelyä valvotaan kaikissa vaiheissa tilalta kuluttajalle asti siten, että tuotteen jäljitettävyys voidaan taata tavaraerittelyn tietojen mukaan. 4.5 Viljelymenetelmä/Valmistusmenetelmä: Rekisteröidyt eläimet kasvatetaan perinteiseen tapaan olosuhteissa, jotka takaavat eläinten terveyden ja hyvinvoinnin ja joissa eläinten ruokintaan kiinnitetään erityistä huomiota. Ruokinta perustuu luonnolliseen ravintoon (tuoreeseen ruohoon, kuivaan ruohoon, heinään ja olkeen) sekä tarvittaessa sallittuun ja rekisteröityyn lisärehuun tavaraerittelyn tietojen mukaisesti. Eläimet kuljetetaan teurastamoon hyväksytyillä ja rekisteriin kirjatuilla kuljetusvälineillä. Kuljetuksessa vältetään stressiä aiheuttavia ja lopputuotteen laatuun vaikuttavia tekijöitä. Kaikissa teurastamossa tehtävissä käsittelyvaiheissa - verenlaskussa, ruhojen valmistelussa, tuuletuksessa, raakakypsytyksessä ja merkitsemisessä - noudatetaan tavaraerittelyssä vahvistettuja vaatimuksia. 4.6 Yhteys maantieteelliseen alkuperään: "Carne de vacuno del País Vasco o Euskal Okela" -merkinnällä suojatun naudanlihan tuotantoon hyväksytyt rodut ovat: Pirenaica, Pardo alpina, Limousin ja Blonda. Näistä on mainittava erityisesti Pirenaica-rotu, joka on alkuperäinen. Historiallisissa asiakirjoissa on runsaasti mainintoja, jotka kertovat Pirenaica-rodun esiintyneen Baskimaassa jo neoliittisella kivikaudella. Pardo alpina -rotu on ensimmäinen muualta tullut rotu, jonka erinomaisuudesta ja täydellisestä sopeutumisesta paikallisiin olosuhteisiin on mainintoja useissa asiakirjoissa jo 1800-luvun puolivälistä alkaen. Limousin- ja Blonda-rodut ovat osoittaneet hämmästyttävää sopeutumiskykyä Baskimaan olosuhteisiin, ja tulokset ovat olleet erinomaisia, kuten karjan määrän kehitys osoittaa. Tuotanto- ja kasvatusalueena oleva Baskimaan itsehallintoalue on vuoristoista, ja se kuuluu Atlantin hallitseman lauhkean meri-ilmaston alueeseen, jonka sademäärät ovat korkeita (yli 1200 mm vuodessa) ja jonka kalkkipitoinen maaperä sisältää runsaasti orgaanista ainesta ja soveltuu erinomaisesti laidunmaaksi ja rehunkasvatukseen. Karjanhoito on vaikuttanut merkittävästi Baskimaan ympäristöön ja talouteen. Laiduntamiseen liittyvät elintavat ovat alueella syvään juurtuneita, ja niillä on ollut merkittävä asema maankäytön suunnittelussa (esimerkiksi kunnallisten maiden ja yhteislaitumien suunnittelu). María Asun Urzainki "La ganadería en el País Vasco", 1985. Baskimaan itsehallintoalueen perinteinen karjanhoito perustuu pääasiassa kunnallisten vuoristoalueiden hyödyntämiseen pidemmän tai lyhyemmän aikaa vuodesta. Alueella kasvaa korkealaatuisia niitty- ja laidunkasveja ennen kaikkea lauhan ilmaston ja perinteisen laitumien hoidon ansiosta. Laakson ikivihannilla luonnonlaitumilla kasvaa monia heinälajeja. Vuoristolaitumilla kasvaa eniten Agrostis- ja Festuca-lajien heinää. Alueella kasvaa myös puita (Erica, Calluna). Baskimaassa yleisin naudanlihan tuotantomenetelmä perustuu siihen, että karja laiduntaa vuoroin laaksossa ja vuoroin vuoristossa. Tämä on merkittävä perinteinen tuotantomenetelmä, koska sen avulla voidaan hyödyntää luonnonrehuja sekä parantaa maisemaa ja luonnonympäristöä. Maantieteellisellä merkinnällä suojattu karja käyttää tehokkaasti hyväkseen luonnon tarjoamat resurssit ja laiduntaa kesät vuorilla ja talvet laaksoissa. Tämän käytännön tuloksena merkinnällä suojattu liha saa sille tyypilliset ja kuluttajan suuresti arvostamat maku-, mehevyys- ja pehmeysominaisuudet. Baskimaan tai Euskal Okelan naudanlihan nauttimasta suosiosta kertoo Bizilan-instituutin maaliskuussa 2001 tekemä tunnettavuustutkimus, jonka mukaan 96 prosenttia Baskimaan asukkaista tuntee tämän lihan ja 66,5 prosenttia kertoo ostavansa lihaa. 4.7 Valvontaelin: Toimivaltaisen viranomaisen valtuuttama yksityinen laitos, joka on standardin EN-45011 mukainen (ENAC:in valtuuttama) Nimi: Fundación Kalitatea Fundazioa Osoite: Torre Muntsaratz, Bo Muntsaratz, 17-A, E-48220 Abadiño (Bizkaia). 4.8 Merkintä: Merkinnässä on oltava tunnus, johon sisältyy maininta "Carne de Vacuno del País Vasco o Euskal Okela". 4.9 Kansalliset vaatimukset: Lokakuun 22. päivänä 1999 annettu kuninkaallinen asetus nro 1643/1999, jossa säädetään yhteisön suojattujen alkuperänimitysten ja maantieteellisten merkintöjen rekisteriin kirjaamista koskevien hakemusten jättämismenettelystä. EY-asiakirjanumero: ES/00175/00.12.13. Täydellisen asiakirjan vastaanottopäivä: 23. kesäkuuta 2003.